Diari Oficial de la Generalitat Valenciana


Sumari del DOGV 5994, del 16-04-2009 (2009/3646)

RESOLUCIÓ de 26 de març de 2009, del rector de la Universitat Miguel Hernández d'Elx, per la qual es convoquen a concurs places de cossos docents universitaris.
----------------------------------------------------------------------------------------------------------------------------------------------------------------

### Dades del document

Número de DOGV
:   5994

Data del DOGV
:   16-04-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/3646


Data del document
:   26-03-2009

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * universitat
    * concurs administratiu

RESOLUCIÓ de 26 de març de 2009, del rector de la Universitat Miguel Hernández d'Elx, per la qual es convoquen a concurs places de cossos docents universitaris. [2009/3646]  
De conformitat amb el que disposa la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, l'article 3 del Reial Decret 1313/2007, de 5 d'octubre, pel qual es regula el règim dels concursos d'accés a cossos docents universitaris, segons el que estableix l'article 50 de l'Estatut de la Universitat Miguel Hernández d'Elx i el Reglament General del Personal Docent i Investigador de la Universitat Miguel Hernández d'Elx, este Rectorat ha resolt:  
Convocar a concurs les places que s'indiquen en l'annex I de la present resolució d'acord amb les següents   
Bases de la convocatòria  
Primera. Normes generals  
Este concurs es regirà pel que disposa la Llei Orgànica 6/2001, de 21 de desembre (BOE de 24 de desembre), modificada per la Llei Orgànica 4/2007 (BOE de 13 d'abril); el Reial Decret 1313/2007, de 5 d'octubre (BOE de 8 d'octubre); l'Estatut de la Universitat Miguel Hernández d'Elx, aprovat pel Decret 208/2004, de 8 d'octubre, del Consell de la Generalitat (DOGV de 13 d'octubre de 2004); el Reglament General del Personal Docent i Investigador de la Universitat Miguel Hernández d'Elx, aprovat pel Consell de Govern en la sessió de 7 de juny de 2006, modificat per l'acord del Consell de Govern en la sessió de 6 de juliol de 2006, i 4 de març de 2009; i en allò no previst, per la legislació general de funcionaris que s'hi aplique i per estes bases.  
Segona. Requisits dels candidats  
2.1. Per a ser admés a l'esmentat concurs els aspirants hauran de complir els següents requisits generals:  
a) Nacionalitat. Ser espanyol. No obstant això, podran participar en idèntiques condicions que els espanyols els nacionals d'algun dels altres estats membres de la Unió Europea o nacional d'algun estat, a què en virtut dels tractats internacionals signats per la Unió Europea i ratificats per Espanya, s'aplique la lliure circulació de treballadors.  
També podran participar el cònjuge dels espanyols, dels nacionals d'algun dels estats membres de la Unió Europea i dels nacionals d'algun estat, a què en virtut dels tractats internacionals signats per la Unió Europea i ratificats per Espanya, s'aplique la lliure circulació de treballadors, sempre que no estiguen separats de dret, així com els seus descendents i els del seu cònjuge, menors de vint-i-un anys o majors de l'edat esmentada que visquen a càrrec seu.  
En el moment de presentació de la sol·licitud de participació en el procés selectiu, haurà d'acreditar-se la nacionalitat, així com si pertoca, el vincle de parentiu, i el de viure a expenses, d'acord amb el que preveu la legislació vigent sobre accés a l'ocupació pública de l'administració general de l'Estat i els seus organismes públics de nacionals d'altres estats a què siga aplicable el dret a la lliure circulació de treballadors.  
L'acreditació de la nacionalitat i la resta de requisits exigits en la convocatòria es realitzarà per mitjà dels documents corresponents, certificats per les autoritats competents del seu país d'origen traduïts a l'espanyol, que serà la llengua oficial en què tindrà lloc el desenvolupament de les proves.  
b) Edat: tindre complits els setze anys i no haver arribat a l'edat de jubilació establida per la legislació vigent.  
c) No haver sigut separat, per mitjà d'un expedient disciplinari, del Servei de l'administració de l'Estat o de l'administració autonòmica, local o institucional, ni trobar-se inhabilitat per una sentència ferma per a l'exercici de funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a cap sanció disciplinària o condemna penal que impedisca, en el seu Estat, l'accés a la funció pública.  
d) No patir cap malaltia ni defecte físic o psíquic que impedisca l'exercici de les funcions corresponents a professor d'universitat.  
2.2. A més dels requisits generals, els candidats hauran de complir els requisits específics dels articles 12 i 13 i les disposicions addicionals primera, segona, tercera i quarta del Reial Decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris i en els termes que s'hi regulen.   
Així mateix, podran presentar-se els que resulten habilitats o habilitades d'acord amb el que estableix el Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius. Al seu torn, s'entendrà que els habilitats i habilitades per al cos de catedràtic o catedràtica d'escola universitària ho estan per a professor o professora titular d'universitat.  
No podran participar en este concurs d'accés els que es troben incursos en la prohibició inclosa en l'article 9.4 del Reial Decret 1313/2007, és a dir, aquells que no hagen exercit durant, almenys, dos anys una plaça anteriorment obtinguda per concurs d'accés en una altra universitat.  
La concurrència dels requisits enumerats en la base segona i en esta hauran de posseir-se sempre en una data anterior a l'acabament del termini fixat per a sol·licitar la participació en el concurs i han de continuar complint-se en la data de presa de possessió com a funcionari de carrera.  
Tercera. Sol·licituds  
3.1. Els que desitgen prendre part en el concurs remetran la corresponent sol·licitud al rector de la Universitat Miguel Hernández d'Elx, a través del Registre General de la Universitat, o per qualsevol dels procediments que estableix la Llei de Règim Jurídic de les Administracions Públiques i del Procediment Administratiu Comú, en el termini de vint dies hàbils a partir de l'endemà a la publicació d'esta convocatòria en el Boletín Oficial del Estado, per mitjà d'una instància, segons el model que s'adjunta a l'annex II, degudament formalitzada, per a cada una de les places que sol·liciten, junt amb la següent documentació que acredite que compleixen els requisits per a participar en el present concurs:  
a) Fotocòpia del document nacional d'identitat, passaport o targeta d'identitat.   
b) Certificats on s'acredite el compliment dels requisits específics que assenyala la base tercera per a participar en el concurs d'accés.  
c) Els aspirants hauran de justificar, per mitjà d'un resguard original, haver pagat o haver realitzat una transferència bancària que justifique el pagament dels drets d'examen.   
Les sol·licituds que es presenten a través de les oficines de Correus hauran d'incloure's en un sobre obert per a ser datades i segellades pel funcionari de Correus, abans de la seua certificació.  
Els aspirants hauran de pagar, per mitjà d'una transferència a la Caja de Ahorros del Mediterráneo (2090) oficina d'Empreses (polígon Carrús) d'Elx, sucursal 0369, DC 85, número de compte 0829096207 «Universitat Miguel Hernández d'Elx, concursos docents», la quantitat de 26,80 euros en concepte d'examen, especificant el nom i cognoms, número de carnet d'identitat i plaça a què es concursa, amb la indicació del número o acreditació de trobar-se exempt del pagament de la taxa per patir una discapacitat en grau igual o superior al 33% per mitjà d'un certificat de reconeixement de la discapacitat.  
El resguard original d'haver pagat o haver realitzat una transferència bancària haurà d'adjuntar-se a la sol·licitud que es presente per a participar en el concurs. La realització de l'ingrés, en cap cas, suposarà la substitució del tràmit de presentació dins del termini i la forma escaient de la sol·licitud.  
Serà motiu d'exclusió del procediment no haver fet 'ingrés efectiu dels drets d'examen en el termini previst per a la presentació de sol·licituds.  
L'exclusió per no complir algun dels requisits de la convocatòria o no presentar-se a la prova no comportarà el dret a la devolució de les taxes.   
Quarta. Admissió d'aspirants  
Finalitzat el termini de presentació de sol·licituds, es publicarà la llista provisional d'admesos i exclosos amb la indicació del motiu d'exclusió, si pertoca, amb l'advertiment a l'interessat que si no l'esmena es declararà que hi ha perdut el dret. Esta llista es farà pública al tauler d'anuncis del Registre General i registres auxiliars dels centres de gestió de campus de la Universitat i en la pàgina web . Els interessats podran presentar una reclamació dirigida al responsable del Servei de Recursos Humans, en el termini de 5 dies hàbils comptadors des de l'endemà de la publicació de la relació provisional d'admesos i exclosos, o bé esmenar, en el mateix termini, el motiu de l'exclusió.   
Finalitzat el termini de reclamacions i resoltes estes, es publicarà la relació definitiva d'admesos i exclosos al tauler d'anuncis del Registre General i registres auxiliars dels centres de gestió de campus de la Universitat i en la pagina web . Contra esta resolució es podrà interposar un recurs en els termes que preveu l'article 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cinquena. Comissions de selecció   
5.1. La composició de les comissions és la que figura en l'annex I d'esta convocatòria.   
Quant a la constitució, substitucions i funcionament d'estes caldrà ajustar-se al que preveu el Reglament General del Personal Docent i Investigador de la Universitat Miguel Hernández d'Elx. Les comissions hauran de constituir-se en el termini de quatre mesos des de la publicació d'esta convocatòria.   
5.2. Una vegada constituïda la comissió, fixarà i farà públics amb anterioritat a l'acte de presentació, els criteris per a la valoració de la primera prova.  
Els concursos d'accés a places dels cossos docents universitaris es realitzaran en qualsevol dels campus de la Universitat Miguel Hernández i constaran de tres proves.  
Sisena. Desenvolupament del concurs  
6.1. Acte de presentació. Dins del termini habilitat per a la constitució de la comissió, el president, prèvia consulta als restants membres de la mateixa, dictarà una resolució que haurà de ser notificada a tots els interessats amb una antelació mínima de quinze dies naturals respecte de la data de l'acte per al que se li cita, convocant tots els aspirants admesos a participar en el concurs, per a realitzar l'acte de presentació dels concursants, amb assenyalament del dia, hora i lloc de celebració del dit acte.  
La notificació a què fa referència l'apartat anterior s'entendrà realitzada amb la seua publicació en la web i al tauler d'anuncis del Centre de Gestió de Campus de la Universitat Miguel Hernández.  
El termini entre la data prevista per a l'acte de constitució de la comissió i la data assenyalada per a l'acte de presentació no podrà excedir de dos dies hàbils.  
En l'acte de presentació, que serà públic, els concursants entregaran la documentació corresponent a la primera prova i rebran totes les instruccions sobre el desenvolupament del concurs que hagen de comunicar-se-li. En el mateix acte de presentació, el president de la comissió farà públic el termini fixat per aquella perquè qualsevol concursant puga examinar la documentació presentada pels restants concursants, així com el lloc, data i hora de començament de la primera prova que, en tot cas, no podrà ser superior a 20 dies hàbils des de la realització de l'acte de presentació i es determinarà, per mitjà d'un sorteig, l'ordre d'actuació dels concursants.  
En l'acte de presentació els candidats entregaran, en sis exemplars, al president de la comissió la documentació següent:  
a) Curriculum vitae, segons el model d'esta Universitat, que serà facilitat al Registre General o en els Centres de Gestió de Campus i disponible en la pagina web de la UMH , dins de l'apartat d'«Oferta pública, personal docent i investigador-funcionaris de carrera - Concurs de places de PDI funcionari de la UMH - Model de currículum». També serà vàlid a estos efectes el curriculum vitae segons el model de l'Agència Valenciana d'Avaluació i Prospectiva.  
b) El projecte docent que el candidat es proposa desenvolupar si se li adjudica la plaça a què concursa, ajustat a les necessitats indicades en la convocatòria.  
c) El projecte d'investigació que el candidat es proposa desenvolupar si se li adjudica la plaça a què concursa.   
6.2 Primera prova. La primera prova serà pública i consistirà en l'exposició oral pel concursant, en el temps que crega oportú, de l'historial acadèmic, de l'historial docent i investigador i del projecte investigador, així com el projecte docent que el candidat es proposa desenvolupar si se li adjudica la plaça a què concursa. A continuació la comissió debatrà amb el concursant, durant un temps màxim de dos hores, sobre l'historial presentat i els projectes que ha de desenvolupar.  
En el termini màxim de dos dies hàbils des de la finalització de la primera prova, la comissió farà pública al tauler d'anuncis del Centre de Gestió de Campus on s'ha desenvolupat l'acte, i en la web de la Universitat Miguel Hernández la valoració dels candidats en esta prova, i citarà els concursants que l'hagen superada a la segona prova, que haurà de realitzar-se com a màxim en el termini de 3 dies hàbils des que es van publicar els resultats de la primera.  
Finalitzada la prova i abans de la seua qualificació, la comissió, o cada un dels seus membres, elaborarà un informe motivat sobre la valoració que considerat de cada concursant.  
Un concursant haurà superat la primera prova quan obtinga el mínim exigit en els criteris de valoració i obtinga el vot favorable, com a mínim, de tres dels membres de la comissió.  
La comissió podrà realitzar la segona prova quan, finalitzada la primera, hi haja concursants que han obtingut el mínim exigit en els criteris de valoració i, a més, el vot favorable, com a mínim, de tres dels seus membres.  
6.3. Segona prova. Per al desenvolupament de la segona prova, els concursants entregaran a la comissió un resum, com a mínim, de tres temes dels consignats en el projecte docent relatius a una especialitat de l'àrea de coneixement a què corresponga la plaça. La comissió triarà aquell que haja de ser exposat oralment, en sessió pública, pel concursant.  
El concursant disposarà d'un temps mínim de quaranta-cinc minuts i màxim d'hora i mitja, per a desenvolupar el tema. A continuació, la comissió debatrà amb el concursant, durant un temps màxim de dos hores, sobre els continguts científics dels temes presentats, la metodologia que cal utilitzar en la impartició als estudiants i tots aquells aspectes que estime rellevants en relació amb els temes presentats.  
Amb anterioritat al començament de la segona prova, la comissió jutjadora publicarà, al lloc on es realitze, els criteris de valoració.  
Finalitzada la segona prova i abans de la seua qualificació, la comissió, o cada un dels seus membres, elaborarà un informe motivat sobre la valoració que ha considerat de cada concursant.  
Un concursant haurà superat la segona prova quan obtinga el mínim exigit en els criteris de valoració i obtinga el vot favorable, com a mínim, de tres dels membres de la comissió.  
En el termini màxim de tres dies hàbils, la comissió farà pública la valoració d'esta prova, i, si ho estima oportú, convocarà els concursants que hagen superat la segona prova a la realització de la tercera.  
En el cas que, segons el parer de la comissió, no siga necessària la realització de la tercera prova, es publicarà amb els resultats de la segona, la proposta de provisió de plaça en el termini màxim de 7 dies hàbils.  
6.4. Tercera prova. Si pertoca, amb la publicació dels resultats de la segona prova, la comissió convocarà els candidats que l'hagen superada a la tercera prova del concurs.  
La tercera prova serà pública i consistirà en una entrevista en què la comissió debatrà amb el concursant, durant un temps màxim de tres hores, sobre els documents presentats en les anteriors i sobre tots aquells aspectes curriculars i documentals que considere rellevants per a una selecció millor.  
Amb anterioritat al començament de la tercera prova, la comissió jutjadora publicarà, al lloc on es realitze, els criteris de valoració qualitativa d'esta.  
Finalitzada la prova i en el termini màxim de set dia hàbils, la comissió farà pública la valoració qualitativa que en esta prova ha considerat de cada candidat, així com la proposta de provisió de la plaça.  
Setena. Proposta de provisió  
La proposta de provisió de places es realitzarà pel sistema de votació en el termini màxim de 30 dies hàbils a partir de la data del començament de les proves. A estos efectes, la comissió farà pública una resolució on es formule la seua proposta i el vot de cada un dels seus membres a cada un dels concursants.  
Les comissions que jutgen els concursos d'accés proposaran al rector, motivadament, i amb caràcter vinculant, una relació de tots els concursants que hagen obtingut, almenys, tres vots favorables, per ordre de preferència per al nomenament. En cap cas es podrà proposar un nombre més gran de candidats que el de places concursades.  
Quan s'hagen convocat unes quantes places de la mateixa categoria en una mateixa àrea de coneixement i amb idèntiques activitats docents i investigadores, la comissió citarà els concursants proposats per l'ordre de preferència que s'haja efectuat, perquè procedisquen a triar una vacant.  
Tots els concursos podran resoldre's amb l'absència de proposta de provisió de la plaça o places.  
Els concursants que no hagen sigut proposats per a ser nomenats per a la plaça objecte de concurs no podran al·legar cap dret sobre places vacants.  
Contra la proposta de la comissió, els candidats podran presentar una reclamació davant del rector, en el termini màxim de deu dies hàbils, comptadors des de l'endemà de la publicació de la proposta de provisió.  
Una vegada admesa a tràmit la reclamació, serà valorada per una comissió de reclamacions, segons el que estableix l'article 31 del Reglament del Règim general del PDI.   
Huitena. Documentació que han de presentar els candidats proposats  
Els candidats proposats per a la provisió de les places hauran de presentar, en els vint dies següents a la conclusió de l'actuació de la comissió, al Registre General de la Universitat Miguel Hernández o per qualssevol dels altres procediments assenyalats en l'article 38.4 de la Llei de Règim Jurídic de les Administracions Públiques i del Procediment Administratiu Comú, els documents següents:   
a) Fotocòpia del document nacional d'identitat, o document equivalent, en cas que la seua nacionalitat siga diferent de l'espanyola.  
b) Certificat mèdic oficial de no patir cap malaltia ni defecte físic o psíquic per a l'exercici de les funcions corresponents a professor d'universitat.  
c) Declaració jurada de no haver sigut separat de l'administració pública, en virtut d'un expedient disciplinari, i de no estar inhabilitat per a l'exercici de la funció pública. Els nacionals dels altres estats membres de la Unió Europea o d'algun estat, a què en virtut dels tractats internacionals signats per la Unió Europea i ratificats per Espanya, s'aplique la lliure circulació de treballadors, hauran d'acreditar, de conformitat amb el que estableix l'article 7.2 del Reial Decret 543/2001, de 18 de maig, no haver sigut objecte d'una sanció disciplinària o condemna penal que impedisquen, en el seu Estat, l'accés a la funció pública.  
d) Documentació acreditativa de reunir els requisits de l'article 4 del Reial Decret 1313/2007, de 5 d'octubre.  
Els aspirants espanyols que tingueren la condició de funcionaris de carrera estaran exempts de justificar estos documents i requisits hauran de presentar un certificat del ministeri o organisme de què depenguen, acreditatiu de la seua condició de funcionari i totes les circumstàncies que consten en el seu full de serveis.   
Novena. Nomenament i presa de possessió  
Els nomenaments proposats per la comissió seran efectuats pel rector, després que el concursant proposat haja acreditat que ha complit els requisits i terminis establits en la base anterior.   
En el cas que el concursant proposat no present oportunament la documentació requerida, el rector procedirà al nomenament del següent concursant en l'ordre de preferència formulat, una vegada este haja aportat la documentació corresponent.  
Els nomenaments seran publicats en el Boletín Oficial del Estado i en el Diari Oficial de la Comunitat Valenciana.  
En el termini màxim de vint dies, comptador des de l'endemà de la publicació del nomenament en el Boletín Oficial del Estado, el candidat proposat haurà de prendre possessió de la seua destinació, moment en què adquirirà la condició de funcionari del cos docent universitari de què es tracte, amb els drets i deures que li són propis.  
Deu. Protecció de dades de caràcter personal  
Les dades personals que els concursants subministren per mitjà de les instàncies s'incorporaran al fitxer automatitzat de concursos del Servei de Recursos Humans, sota la responsabilitat de la Secretaria General de la Universitat Miguel Hernández d'Elx, per a la gestió de les convocatòries per a proveir places de personal docent funcionari i la gestió de recursos administratius contra les propostes de provisió d'estes places.  
Les dades de caràcter personal seran tractades d'acord amb les previsions del Reial Decret 1720/2007, de 21 de desembre, pel qual s'aprova el Reglament de Desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per a garantir la confidencialitat i les integració de la informació. Els drets d'accés, de rectificació, de cancel·lació i d'oposició podran exercir-se per un escrit dirigit al secretari general de la Universitat Miguel Hernández d'Elx, d'acord amb el que estableix la Llei Orgànica 15/1999, de 13 de desembre, de Protecció de Dades.  
Tots els actes de notificació dels procediments que s'inicien com a conseqüència d'admetre els recursos regulats en esta resolució, es faran amb el text integre, als taulers d'anuncis oficials de la Universitat Miguel Hernández d'Elx.  
Contra esta resolució que posa fi a la via administrativa, s'hi pot interposar, sense perjudici del recurs extraordinari de revisió, i sense la necessitat de la comunicació prèvia a este Rectorat, un recurs contenciós administratiu, davant del Tribunal Superior de Justícia de la Comunitat Valenciana, Sala Contenciosa Administrativa, en el termini de dos mesos comptats des de l'endemà de la publicació d'esta resolució.  
No obstant això, i a elecció de l'interessat, es podrà interposar contra esta resolució un recurs de reposició, davant d'esta administració, i en este cas no pertocarà interposar el recurs contenciós administratiu adés esmentat, fins que no es dicte una resolució expressa o presumpta del recurs de reposició.  
Elx, 26 de març de 2009.- El rector: Jesús Rodríguez Marín.  
ANNEX I  
Tipus de concurs: concurs d'accés.  
Codi plaça: DF2075.  
Categoria: professor titular d'universitat.  
Àrea de coneixement: Bioquímica i Biologia Molecular.  
Activitats docents i investigadores: docència i investigació en bioquímica i biologia molecular.  
Comissió titular  
President: Salvador Viniegra Bover.   
Secretari: Carlos Pastor Antón.   
Vocal: Pablo Melgarejo Moreno.   
Vocal: Antonio Vicente Ferrer Montiel.  
Vocal: Luis M. Gutiérrez Pérez.  
Comissió suplent  
President: José Antonio Ferragut Rodríguez.  
Secretari: Juan Carlos Ferrando Pérez.  
Vocal: Manuel Criado Herrero.  
Vocal: José Manuel González Ros.   
Vocal: José Villalain Boullon.  
Tipus de concurs: concurs d'accés.  
Codi plaça: DF2076.  
Categoria: professor titular d'universitat.  
Àrea de coneixement: Química Inorgànica.  
Activitats docents i investigadores: docència i investigació en química inorgànica.  
Comissió titular  
President: Salvador Viniegra Bover.   
Secretari: Carlos Pastor Antón.  
Vocal: Pablo Melgarejo Moreno.   
Vocal: Aranzazu Mendía Jalon.   
Vocal: Isabel del Hierro Morales.  
Comissió suplent  
President: José Antonio Ferragut Rodríguez.  
Secretari: Juan Carlos Ferrando Pérez.  
Vocal: Manuel Criado Herrero.   
Vocal: María Isabel Suárez Gimeno.  
Vocal: Guillermo Monros Tomás.  
Tipus de concurs: concurs d'accés.  
Codi plaça: DF1260.  
Categoria: professor titular d'universitat.  
Àrea de coneixement: Teoria del Senyal i Comunicacions.  
Activitats docents i investigadores: docència i investigació en teoria del senyal i comunicacions.  
Comissió titular  
President: Salvador Viniegra Bover.  
Secretari: Carlos Pastor Antón.  
Vocal: Pablo Melgarejo Moreno.   
Vocal: Vicente Enrique Boria Esbert.   
Vocal: Juan Capmany Francoy.  
Comissió suplent  
President: José Antonio Ferragut Rodríguez.   
Secretari: Juan Carlos Ferrando Pérez.  
Vocal: Manuel Criado Herrero.  
Vocal: Juan Carlos González De Sande.  
Vocal: Alejandro Alvarez Melcón.  
ANNEX II  
UNIVERSITAT MIGUEL HERNÁNDEZ D'ELX  
Convocada (es) a concurs d ... plaça (ces) de professorat dels cossos docents d'esta Universitat, sol·licite ser admés com a aspirant per a la seua provisió.  
  
  
  
  
  
  
..., ... de ... de -   
 Firmat:  
RECTORAT DE LA UNIVERSITAT MIGUEL HERNÁNDEZ D'ELX  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
ANEXO II  
UNIVERSIDAD MIGUEL HERNÁNDEZ DE ELCHE  
Excmo. Y Magfco. Sr.  
Convocada (s) a concurso de ??????- plaza (s) de Profesorado de los Cuerpos Docentes de esa Universidad, solicito ser admitido como aspirante para su provisión.  
  
  
  
  
  
  
En ?????????. a ??- de ????- de ??..   
   
 Firmado:  
EXCMO. Y MAGNÍFICO SR. RECTOR DE LA UNIVERSIDAD MIGUEL HERNÁNDEZ DE ELCHE